**OBČINA RENČE-VOGRSKO PREDLOG OBČINSKI SVET**

*NASLOV:*

**SOGLASJE K SPLOŠNIM POGOJEM POSLOVANJA JAVNEGA SKLADA MALEGA GOSPODARSTVA GORIŠKE ZA POMOČI DE MINIMIS**

*PRAVNA PODLAGA:*

* 2. alineja 13. člena Zakona o javnih skladih (Uradni list RS, št. 77/08, 8/10 – ZSKZ-B, 61/20 – ZDLGPE in 206/21 – ZDUPŠOP),
* 2. alineja 8. člena Odloka o ustanovitvi Javnega sklada malega gospodarstva Goriške (Uradni list RS, št. 21/16),
* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18).

*PREDLAGATELJ:*

Tarik Žigon, Župan

*PRIPRAVLJALEC:*

Župan, občinska uprava

*OBRAZLOŽITEV:*

Občina Renče — Vogrsko je ustanoviteljica Javnega sklada malega gospodarstva Goriške. Zakon o javnih skladih (Uradni list RS, št. 77/08, 8/2010 - ZSKZ-B, 61/20 – ZDLGPE in 206/21 – ZDUPŠOP, v nadaljevanju: ZJS-1) v drugi alineji 13. člena določa, da ustanovitelj daje soglasje k splošnim pogojem poslovanja javnega sklada. Mnenje o skladnosti k Splošnim pogojem poslovanja Javnega sklada malega gospodarstva Goriške za pomoči de minimis je izdalo tudi Ministrstvo za finance.

Omenjeni sklep Nadzornega sveta, mnenje o skladnosti Ministrstva za finance ter Splošni pogoji poslovanja Javnega sklada malega gospodarstva Goriške za pomoči de minimis so priloženi.

*RAZLOGI ZA SPREJETJE SKLEPA:*

Druga alineja 8. člena Odloka o ustanovitvi Javnega sklada malega gospodarstva Goriške (Uradne objave – časopis OKO, št. 14/03 in Uradni list RS, št. 21/16). ZJS -1 v tretji alineji 16. člena določa tudi, da nadzorni svet sprejme splošne pogoje poslovanja javnega sklada. Nadzorni svet Javnega sklada malega gospodarstva Goriške je na seji dne 18. aprila 2024 sprejel sklep št. 014-0001/2022-28, s katerim je sprejel Splošne pogoje poslovanja Javnega sklada malega gospodarstva Goriške za pomoči de minims, št. 014-0001/2024-1 z dne 18. 4. 2024

*OCENA STANJA:*

/

*CILJI IN NAČELA:*

Občina Renče-Vogrsko bo kot občina soustanoviteljica podala soglasje k Splošnim pogojem poslovanja JSMGG za pomoči de minimis skladno z navedeno zakonodajo.

*FINANČNE IN DRUGE POSLEDICE:*

Finančne posledice niso predvidene.

Pripravila:

Matjaž Zgonik, višji svetovalec

Predlog sklepa:

Na podlagi 2. alineje 13. člena Zakona o javnih skladih (Uradni list RS, št. 77/08, 8/10 – ZSKZ-B, 61/20 – ZDLGPE in 206/21 – ZDUPŠOP), 2. alineje 8. člena Odloka o ustanovitvi Javnega sklada malega gospodarstva Goriške (Uradne objave – časopis OKO, št. 14/03 in Uradni list RS, št. 21/16) in 18. člena Statuta Občine Renče — Vogrsko (Uradni list RS, št. 22/12 – uradno prečiščeno besedilo, 88/15 in 14/18), je Občinski svet Občine Renče — Vogrsko na seji dne \_\_\_\_\_\_\_\_\_\_\_\_\_\_ sprejel naslednji

S K L E P

1.

Občinski svet Občine Renče — Vogrsko daje soglasje k Splošnim pogojem poslovanja Javnega sklada malega gospodarstva Goriške za pomoči *de minimis*, št. 014-0001/2024-1 z dne 18. 4. 2024

2.

Ta sklep začne veljati takoj.

Tarik Žigon

ŽUPAN

Številka: \_\_\_\_\_\_\_\_

Bukovica, \_\_\_\_\_\_\_